વિમાન કંપની એમિરેટ્સ એરલાઈન્સે હિંદુ ભોજન બંધ કરવાના પોતાના નિર્ણયને પાછો ખેંચી લીધો છે. એમિરેટ્સે આ પહેલા કહ્યુ હતુ કે મુસાફરોના ફીડબેક બાદ તેણે હિંદુ ભોજન બંધ નહિ કરવાનો નિર્ણય કર્યો છે. એરલાઈન્સ તરફથી કહેવામાં આવ્યુ છે કે અમારા હિંદુ મુસાફરોની સુવિધાને ધ્યાનમા રાખીને તે હવે આ વિકલ્પ બંધ નહિ કરે. આ પહેલા અમીરાતે હિંદુ ભોજન બંધ કરવા અંગે નિવેદન આપ્યુ હતુ. તમને જણાવી દઈએ કે મોટાભાગની મોટી એરલાઈન્સ પોતાના વિમાનોમાં શાકાહારી અને માંસાહારી ભોજનના વિકલ્પ આપે છે. એર ઈન્ડિયામાં પણ ધાર્મિક ભોજનનો વિકલ્પ હોય છે.